Candidatul PSD la alegerile prezidențiale, Viorica Dăncilă, susține joi, la Palatul Parlamentului o nouă conferință de presă în care își prezintă viziunea, profilul de președinte, angajamentele și obiectivele strategice pe care și le asumă.

ACTUALIZARE. „Am promovat întotdeauna creșterea veniturilor și asta voi continua să fac și de la Cotroceni. Nu voi promulga nicio lege care să aducă politici de austeritate în România”. Cu această promisiune și-a început Viorica Dăncilă conferința de presă.

Principalele declarații:

Eu nu merg în afară granițelor țării să dau socoteală. Merg să mă bat pentru România și pentru români.

Frica de Dzeu și teama să nu greșesc cu ceva în față românilor sunt singurele mele griji.

Mandatul meu va fi cel al președintelui mediator care înțelege echlibrul instituțional.

În primele 3 luni voi chema toate forțele politice la dialog pentru că obiectivele pentru România au nevoie de dialog și consens.

Voi avea încă din prima zi dialog cu românii din țară și diaspora. Cu reprezentanții mass-media, cu sindicatele și patronatele.

Biroul meu va fi printre oameni. Mandatul meu va fi cel al președintelui reformator.

Voi deschide porțile pentru toate forțele politice, pentru presă pentru oamenii de cultură pentru societatea civilă, alături de care voi iniția proiecte de reformă în toate domeniile-cheie.

Voi iniția consultări permanente cu societatea civilă și cu instituțiile statului pentru a găsi un numitor comun.

Mandatul meu va fi cel al președintelui care asigura dialog și transparență instituțională. Activitatea președintelui și agenda vor fi publice.

Nu voi încalca niciodată Constituția așa cum a făcut actualul președinte.

Voi începe din prima zi demersurile pentru renunțarea la imunitate.

Voi prezenta un raport de activitate ori de câte ori voi fi invitată în față Parlamentului.

Voi promova antreprenoriatul și capitalul românesc. Voi promova clasa de mijloc, comercianții, fermierii. Voi sprijini capitalul românesc să se exprime liber în lume.

În caz de criză, voi convoca CSAT în maximum 24 de ore. Voi face două vizite pe lună în teritoiu pentru a avea discuții cu cetățenii. Voi organiza audiențe directe cu cetățenii. Românii trebuie ascultați de președintele lor. Voi organiza periodic conferințe de presă. Pe tot parcursul mandatului, vilele de protocol dedicate președintelui vor fi deschise într-un program dedicat copiilor orfani din România. Nu voi utiliza grațierea decât pentru persoanele demne de compasiune. Persoanele condamnate pentru faptele de corupție nu vor beneficia de clemență prezidențială. În politica externă am o viziune clar conturată și trei obiective ferme. Obiectivele mele sunt aderarea la spațiul Schengen, aderarea la zona euro și vizele pentru SUA. Vreau întărirea parteneriatului cu SUA, consolidarea profilului României în cadrul NATO și UE, creșterea profilului României în regiunea extinsă a Mării Negre. Anunțul conferinței de presă a fost făcut într-un mesaj postat pe Facebook. Într-un comunicat de presă, PSD anunță că Viorica Dăncilă va avea „un dialog deschis” cu reprezentanții mass-media. Este a doua conferință de presă din această săptămână, după cea susținută marți.

Citește și Viorica Dăncilă: Klaus Iohannis nu s-a întâlnit cu „ăștia” din diaspora

Citește și Viorica Dăncilă versus aria cercului. Deşi spune că a dat meditaţii, candidata PSD nu a putut răspunde corect unei întrebări elementare

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media